8.11.2014 Den Europæiske Unions Tidende L 325/19 RÅDETS AFGØRELSE 2014/776/FUSP af 7. november 2014 om ændring af afgørelse 2010/413/FUSP om restriktive foranstaltninger over for Iran RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran ()), særlig artikel 23, og ud fra følgende betragtninger: (1) — Rådet vedtog den 26. juli 2010 afgørelse 2010/413/FUSP. (2) > Den 4. juni 2014 afsagde Den Europæiske Unions Ret dom i sag T-67/12 (?), hvorved den annullerede Rådets afgørelse om at opføre Sina Bank på listen over personer og enheder, der er omfattet af restriktive foranstalt- ninger, i bilag II til afgørelse 2010/413/FUSP. (3) — Sina Bank bør igen opføres på listen over personer og enheder, der er omfattet af restriktive foranstaltninger, på grundlag af en ny begrundelse. (4) — Den 3. juli 2014 afsagde Den Europæiske Unions Ret dom i sag T-155/13, T-157/13 og T-181/13 (, hvorved den annullerede Rådets afgørelse om at opføre henholdsvis Babak Zanjani, Sorinet Commercial Trust Bankers og Sharif University of Technology på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP. (5) > Babak Zanjani, Sorinet Commercial Trust Bankers og Sharif University of Technology bør igen opføres på listen over personer og enheder, der er omfattet af restriktive foranstaltninger, på grundlag af en ny begrundelse. (6) — Som følge af Den Europæiske Unions Domstols dom af 28. november 2013 i sag C-280/12 P () er Fereydoun Mahmoudian og Fulmen ikke opført på listen over personer og enheder, der er omfattet af restriktive foranstalt- ninger, i bilag II til afgørelse 2010/413/FUSP. (7) — Der er derfor ikke længere grund til fortsat at lade en enhed være opført på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP. (8) — Ligeledes bør de identificerende oplysninger om tre enheder på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP, ændres. (9) — Afgørelse 2010/413/FUSP bør ændres i overensstemmelse hermed — VEDTAGET DENNE AFGØRELSE: Artikel 1 Bilag II til afgørelse 2010/413/FUSP ændres som anført i bilaget til nærværende afgørelse. () EUTL 195 af 27.7.2010, s. 39. () Sag T-67/12 Sina Bank mod Rådet, dom af 4. juni 2014 (endnu ikke offentliggjort). (') Sag T-155/13 Zanjani mod Rådet, dom af 3. juli 2014 (endnu ikke offentliggjort); sag T-157/13 Sorinet Commercial Trust Bankers Ltd mod Rådet, dom af 3. juli 2014 (endnu ikke offentliggjort); sag T-181/13 Sharif University of Technology mod Rådet, dom af 3. juli 2014 (endnu ikke offentliggjort). (') Sag C-280/12 P Rådet mod Fulmen og Fereydoun Mahmoudian, dom af 28. november 2013 (endnu ikke offentliggjort).